Lav et referat af nedenstående tekst:

Tekst:
En 65-årig mand er onsdag i Vestre Landsret blevet idømt tre års fængsel for incest og vold mod sine to døtre. Dommen er en stadfæstelse af byrettens dom. Det var i marts i år, at Retten i Hjørring idømte manden tre års fængselsstraf. Gennem 12 år fra 1999 til 2011 udsatte manden næsten dagligt sine to døtre i Nordjylland for vold. Pigerne blev også i en årrække udsat for flere sexovergreb af faren. Den 65-årige fra Jammerbugt Kommune valgte at anke dommen, men landsretten var altså enig i byrettens afgørelse. Manden, der nægtede sig skyldig, blev dømt for næsten dagligt at slå pigerne med knytnæve, livrem og ildrager, ligesom han sparkede dem på kroppen. Det var først, da pigerne i sommeren 2011 stak af hjemmefra, at overgrebene ophørte. Dengang var pigerne 12 og 16 år gamle. Foruden fængselsstraffen bestemte retten, at faren skal betale 75.000 kroner i erstatning til den ældste datter og 60.000 kroner til den yngste.

Referat:
To piger i Nordjylland blev udsat for vold og sexovergreb af deres far. Han er idømt tre års fængsel.